Gwarchodfa Natur Fiddler's Elbow

Gwarchodfa goediog, serth yw Fiddler's Elbow (neu Fiddlers Elbow) i’r gogledd-ddwyrain o dref farchnad Trefynwy, yn agos at y ffin rhwng Cymru a Lloegr. Mae’r warchodfa’n rhan o Safle o Ddiddordeb Gwyddonol Arbennig (SoDdGA) Fiddler's Elbow ac Ardal Cadwraeth Arbennig Coetiroedd Dyffryn Gwy. Y Cyfeirnod Grid ydy SO526139 ac mae'r arwynebedd y safle yn 44.93 hectar. Mae'r safle'n enghraifft dda o goetir llydanddail lled-naturiol. Derw a phisgwydd sydd amlycaf yn y canopi coed ac mae tyfiant da o goed ifanc a blodau ar lawr y goedwig. Mae yma Glychau glas, Marddanadl melyn a Briallu. Mae coed marw, boed yn dalsyth neu’n pydru ar lawr y goedwig, yn cynnig cynefinoedd allweddol i greaduriaid di-asgwrn cefn, i ffwng a rhywogaethau eraill yn y coed. Mae pathewod i’w gweld yn y coed; dydyn nhw ddim yn hoff o ddod i lawr i’r ddaear ac mae angen cysgod llawer o blanhigion arnyn nhw er mwyn iddyn nhw symud o amgylch yn rhwydd. Maent yn bwydo ar amrywiaeth o goed a llwyni, megis: Cyll, Mwyar, Derw a Gwyddfid. Bydd iyrchod i’w gweld yn gyson yng nghoedydd Fiddler's Elbow. Fodd bynnag, mae’r rhain yn achosi problemau i’r rheolwyr; os byddan nhw’n pori gormod ar y coed ifanc, fydd y coedwigoedd ddim yn cael eu hadnewyddu. O ganlyniad, mae rhannau o’r coedydd wedi eu ffensio i atal yr anifeiliaid. Gweler hefyd Wicipedia:Pedia Trefynwy Neuadd y Sir, Trefynwy Pont Trefynwy Cyfeiriadau Gwefan Cyngor Cefn Gwlad Cymru; Tirlun a bywyd gwyllt